Obec Nižná Olšava

Č.j. 2021/113 Stropkov 07. 06. 2021

*Vybavuje: Spoločný obecný úrad pri OcÚ Vyšná Olšava so sídlom v Stropkove, Ul.*

 *Hviezdoslavova 7, Tel. 054 4795699, Bc. Regrutová Anna*

**S T A V E B N É P O V O L E N I E**

 Dňa 12. 05. 2021 bola na obciNižná Olšavazaregistrovaná žiadosť Mareka Polaka a Lenky Polakovej, bytom Nižná Olšava o vydanie stavebného povolenia stavby  **„Novostavba rodinného domu“**, na pozemku parc**. č. KNC 148/3, KNC 148/2, KNC 149 a KNC 150** v k.ú. Nižná Olšava v zlúčenom územnom a stavebnom konaní**.** Uvedeným dňom bolo začaté konanie.

 Obec Nižná Olšava, ako príslušný stavebný podľa § 117 zák. č. 50/1976 zb. o územnom plánovaní a stavebnom poriadku (stavebný zákon), v znení neskorších predpisov prerokoval žiadosť stavebníka Mareka Polaka a Lenky Polakovej, bytom Nižná Olšava, v stavebnom konaní s dotknutými orgánmi štátnej správy a so známymi účastníkmi konania postupom podľa § 60 a § 61 v ústnom konaní spojenom s miestnym zisťovaním a po preskúmaní žiadosti podľa § 37, § 62 a § 63 stavebného zákona rozhodol takto:

 Stavba **– Rodinný dom,**

na pozemku parc. **č. KNC 148/3, KNC 148/2, KNC 149 a KNC 150** v k.ú. Nižná Olšava**,** **sa** podľa § 39 , § 39a a § 66 stavebného zákona a § 10 vyhlášky 453/2000 Z.z., ktorou sa vykonávajú niektoré ustanovenia stavebného zákona, prestavebníkov:

**Marek Polak a Lenka Polaková, Nižná Olšava 57**

**p o v o ľ u j e.**

 *Pre uskutočnenie stavby sa určujú tieto podmienky:*

1. Stavba – **novostavba rodinného domu,** bude umiestnená a realizovaná na pozemku parc. **č. KNC 148/3, KNC 148/2, KNC 149 a KNC 150** v k.ú. Nižná Olšava**,** podľa projektovej dokumentácie overenej v tomto stavebnom konaní, ktorú vypracoval: **Ing. Peter Magdziak**, Ul. Sov. hrdinov 200, Svidník, autorizovaný stavebný inžinier opr. č. 0576\*A\*4-1, ktorá je súčasťou tohto rozhodnutia (pre stavebníka a stavebný úrad).
2. ***Účel a popis stavby:***

Účelom stavby je výstavbou rodinného domu vytvoriť vhodné priestory umožňujúce kvalitné a samostatné bývanie investora.

1. Stavba rodinného domu je navrhovaná ako prízemný jednopodlažný objekt, bez podpivničenia, so strechou symetrickou valbovou, so sklonom 24°. Stavba rodinného domu bude obdĺžnikového tvaru o pôdorysných rozmeroch 11,00 m x16,50 m.

Objekt bude umiestnený zo severnej strany vo vzdialenosti 1,95 m od hranice susedného pozemku, ktorý je vo vlastníctve stavebníkov, zo západnej strany bude RD umiestnený vo vzdialenosti min. 8,55 m (v najkratšej spojnici) od hranice pozemku.

Zastavaná plocha RD bude 192,66 m2

Úžitková plocha RD 141,38 m2

Obytná plocha RD 78,32 m2

Prípadné zmeny nesmú byť vykonané bez predchádzajúceho povolenia stavebného úradu.

2. Pri stavbe a  jej uskutočňovaní musia byť dodržané príslušné ustanovenia stavebného

 zákona, ktoré upravujú všeobecno-technické požiadavky na výstavbu, ust. Vyhlášky MŽP

 SR č. 532/2002 Z.z., ktorou sa ustanovujú podrobností o všeobecných technických

 požiadavkách na výstavbu, príslušné technické normy a všeobecne záväzné predpisy.

3. Pri uskutočňovaní stavby je potrebné dodržať predpisy týkajúce sa bezpečnosti práce

 a technických zariadení, najmä dbať na ochranu zdravia osôb na stavenisku.

4. Vzhľadom na to, že stavebný úrad upúšťa od vytýčenia priestorovej polohy tejto stavby

 právnickou alebo fyzickou osobou na to oprávnenou, zodpovedá za súlad priestorovej

 polohy s dokumentáciou stavebník.

5. Stavba bude dokončená najneskôr do **06/2024**

6. Stavba bude uskutočňovaná svojpomocne. **Odborný dozor** nad uskutočnením stavby bude vykonávať **Ing. Ján Palčisko, Stropkov** – stavebný dozor ev. č. 05472\*10\*.

7. ***Napojenie na inžinierske siete:***

**Zásobovanie** objektu **vodou** bude zabezpečené zrealizovaním vodovodnej prípojky, s napojením na verejný vodovod obce Nižná Olšava, v súlade s PD a vyjadrením Východoslovenská vodárenská spoločnosť a.s. Svidník vydané dňa 22. 02. 2021 pod číslom 12592/2021/O. Vodovodná prípojka je navrhnutá z rúr HDPE D 32 v dĺžke 27,0m, napojená na verejný vodovod PVC DN 100. Na potrubie prípojky sa uloží vyhľadávací vodič. Prípojka od bodu napojenia po navrhovanú VŠ bude uložená v chráničke DN 100, v dĺžke 2,5 m. Vodomerná šachta ø 1,0 m bude osadená cca 2,00 m za hranicou nehnuteľnosti sa osadí cca 3,2 m od bodu napojenia.

 **Odkanalizovanie** novostavby rodinného domu sa zrealizuje kanalizačnou prípojkou PVC D160, so zaústením do novozriadenej typovej žumpy, s objemom 12 m3.

 Dažďové vody zo strechy domu budú odvedené do trativodu drenážnou sústavou so vsakovacími drenážnymi blokmi.

 **Zásobovanie el. energiou** bude zabezpečené zrealizovaním el. NN prípojky podľa PD a v súlade so stanoviskom Východoslovenskej distribučná a.s. Košice, č. NPP/4467/2021, ktoré je prílohou č. 1 k zmluve o pripojení č. 24ZVS0000793966C č. zo dňa 19. 04. 2021.

**Zásobovanie objektu plynom** bude zabezpečené zrealizovaním novej plynovej prípojky - **pripojovací plynovod STL**, s napojením na STL plynovod v obci Nižná Olšava, *tento bude realizovaný na základe oznámenia stavebného úradu č. 2021/113/1 zo dňa 07. 06. 2021, vydaného Obcou Nižná Olšava.*

Plynofikácia rodinného domu, objekt **Odberné plynové zariadenie**, pozostáva z vonkajšieho domového plynovodu PE D 32 Dl. 34,00 m s napojením na pripojovací plynovod, vyústený v skrinke domovej regulačnej zostavy ktorá bude sprístupnená z verejného priestranstva a zabudovaním vnútorných rozvodov a inštalácie spotrebičov.

*Inštalované spotrebiče:*

 **Plynový kotol Vaillant eco TEC exlusive VU 20 (20 kW) 1 kus**

 **Plynový šporák 1 kus**

Stavebník je povinný nechať si vykonať revízie plynových spotrebičov – každý rok odbornú prehliadku a každý tretí rok odbornú skúšku, a taktiež revízie rozvodov plynu – odborné prehliadky každé tri roky a každých 6 rokov odbornú skúšku.

Plynofikácia rodinného domu, objekt **Odberné plynové zariadenie** bude realizované podľa projektovej dokumentácie pre tento objekt, vypracovanej **Ing. Milan Laca, Svidník - autorizovaný stavebný inžinier č. osv. 2048\*A\*5-1**.

**Prístup** k navrhovanej stavby bude z existujúcej miestnej komunikácie cez novozriadený vjazd.

1. S odpadmi, ktoré vzniknú počas realizácie predmetnej stavby nakladať v súlade so zákonom o odpadoch NR SR č.79/2015 Z.z o odpadoch a o zmene a doplnení niektorých zákonov. Zhromažďovanie odpadov pred ďalším nakladaním s nimi bude zabezpečené v súlade s ustanovením § 8 ods.1 vyhlášky MŽP SR č.371/2015 Z.z. v platnom znení. Vzniknuté odpady budú prioritne zhodnotené pred ich zneškodnením prostredníctvom oprávneného subjektu. Zakazuje sa v zmysle § 13 písm. a) a b) zákona o odpadoch uložiť alebo ponechať odpad na inom mieste, ako na mieste na to určenom, zhodnotiť alebo zneškodniť odpad inak, ako v súlade s týmto zákonom. Držiteľ odpadu je povinný podľa § 14 ods.1 písm. e) zákona o odpadoch odovzdať odpad len osobe oprávnenej nakladať s odpadmi podľa tohto zákona a dodržiavať ustanovenia § 77 ods.2 zákona o odpadoch. Stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov. Iný recyklovateľný stavebný odpad neznečistený škodlivinami odovzdať na recykláciu. Nerecyklovateľný a nevyužiteľný stavebný odpad ukladať na riadenú skládku stavebných odpadov. Použitie výkopovej zeminy na terénne úpravy okolia stavby je podmienené vydaním súhlasu podľa § 97 ods.1 písm. s) na povrchovú úpravu terénu. Podľa ustanovenia § 2 písm. h) zákona sa tento nevzťahuje na nekontaminovanú zeminu a iný prirodzene sa vyskytujúci materiál počas stavebných prác, ak je isté, že sa materiál použije na účely výstavby v prirodzenom stave na mieste, na ktorom sa vykopal. V ostatných prípadoch na nakladanie s prebytočnou zeminou sa vzťahujú ustanovenia zákona o odpadoch. Za uloženie prebytočnej zeminy zodpovedá pôvodca odpadov. Miesto uloženia prebytočnej zeminy v prípade ak nebude uložená na riadenú skládku odpadu bude určené tak, aby bolo v súlade s platnou legislatívou. K návrhu na vydanie kolaudačného rozhodnutia okr. iného predložiť doklady preukazujúce spôsob zhodnotenia a zneškodnenia odpadov vzniknutých pri realizácii predmetnej stavby od oprávneného zhodnocovateľa a zneškodňovateľa.
2. ***Pred začatím prác na stavbe vrátane prípojok a súvisiacich objektov, je stavebník povinný zabezpečiť presné smerové a hĺbkové vytýčenie všetkých jestvujúcich podzemných a nadzemných vedení v trase stavby ich vlastníkmi resp. správcami a rešpektovať ich podmienky.***

 Pri  križovaní a súbehu inžinierskych sietí vykonať ručný výkop, odkryté vedenia chrániť proti mechanickému poškodeniu. Pri ukladaní vedenia dodržať priestorovú úpravu vedení technického vybavenia v zmysle technickej normy o križovaní a súbehu inžinierskych sietí (STN 73 6005) a rešpektovať ochranné pásma existujúcich podzemných, prípadne nadzemných vedení inžinierskych sietí a ustanovenia platných predpisov

1. ***Po ukončení prác na prípojkách, je stavebník povinný uviesť dotknuté pozemky, verejné priestranstvo v ochrannom pásme MK, do pôvodného stavu v čo najkratšom čase.***
2. *Podmienky vyplývajúce z jednotlivých vyjadrení, ktoré je stavebník povinný pri realizácií predmetnej stavby dodržať:*

***Východoslovenská distribučná a.s. Košice***: stanovisko Východoslovenskej distribučná a.s. Košice, č. NPP/4467/2021, ktoré je prílohou č. 1 k zmluve o pripojení č. 24ZVS0000793966C č. zo dňa 19. 04. 2021: S pripojením uvedeného odberu súhlasíme po splnení nasledovných podmienok:

*A/ Bod pripojenia:*

*Miesto pripojenia* – podperný bod označený v stanovisku –„Lokalita možného pripojenia“

*Hlavný istič* – 25 A s vypínacou charakteristikou typu „B“

*Typ prípojky* – Trojfázová

*Typ merania* – priame

*Umiestnenie merania*- elektromerový rozvádzač – na verejne prístupnom mieste (napr. v oplotení, pred oplotením, vedľa podperného bodu, v zelenom páse)

*Majetkové rozhranie* – zariadenie VSD končí poistkovou skrinkou umiestnenou na určenom podpernom bode, ktorej montáž zabezpečí VSD. Elektrické zariadenie investora začína odbočením kábla z poistkovej skrinky smerom do elektromerového rozvádzača

*B/ nasledujúce kroky*

Po podpise Zmluvy o pripojení a uhradení pripojovacieho poplatku bude pred samotným napojením nového odberného miesta do DS zo strany vlastníka stavby ešte potrebné:

* na vlastné náklady realizovať odberné elektrické zariadenie („OEZ“), ktoré začína odbočením kábla z poistkovej skrinky smerom do elektromerového rozvádzača (vrátane)
* dať vypracovať Prvú odbornú prehliadku a skúšku (tzv. revíznu správu) na OEZ. Revíznu správu je potrebné následne predložiť pri uzatvorení Zmluvy o združenej dodávke elektriny alebo doručiť elektronický prostredníctvom portálu eVSD na stránke [www.vsds.sk](http://www.vsds.sk)
* Uzatvoriť Zmluvu o združenej dodávke elektriny s vybraným dodávateľom

*C/ Účel a platnosť stanoviska*

Toto stanovisko slúži ako doklad k územnému rozhodnutiu, stavebnému povoleniu resp. k ohláseniu drobnej stavby

Stanovisko nadobúda platnosť účinnosťou Zmluvy o pripojenie. Stanovisko je platné po dobu účinnosti Zmluvy o pripojení.

*D/ upozornenie*

Dovoľujeme si tiež informovať, že pri realizácií pripojenia nového odberného miesta ako aj počas jeho prevádzky je potrebné dodržiavať všetky relevantné predpisy.

Predovšetkým: Zákon o energetike

 Prevádzkový poriadok spoločnosti VSD, a.s

 Platné STN a zásady bezpečnosti práce

ako aj dokumenty Podmienky merania elektriny a Riešenie nových elektrických prípojok NN, ktoré sú dostupné na portáli eVSD na stránke [www.vsds.sk](http://www.vsds.sk)

***Východoslovenská vodárenská spoločnosť a.s., závod Svidník, vyjadrenie č. 38288/2021/O zo dňa 10. 05. 2021:***

Východoslovenská vodárenská spoločnosť, a. s. závod Svidník súhlasí s realizáciou vodovodnej prípojky podľa predloženého projektu stavby za splnenia nasledovných pripomienok :

* V zmysle Vnútropodnikovej smernice č. 19-2013-VTR montáž vodovodnej prípojky, dodávku materiálu, ako aj samotné napojenie, zabezpečuje jedine prevádzkovateľ verejného vodovodu, VVS, a.s. závod Svidník, nazáklade objednávky, t.j. „Žiadosti o zriadenie vodovodnej prípojky“, ktorú investor uzatvorí na zákazníckom centre nášho závodu. K žiadosti o zriadenie doloží investor doklady, ktoré sú vypísané v „Technických podmienkach pripojenia“ (viď. www.vodarne.eu).
* Žiadame rešpektovať ON 75 5411 Vodovodné prípojky, ktorá odporúča uložiť vodovodnú prípojku do nezámrznej hĺbky (pre okres Stropkov je 1,3 m), alebo ju proti zamrznutiu chrániť tepelnou izoláciou
* V zmysle Zákona o verejných vodovodoch a kanalizáciách č. 442/2002 Z. z. § 4, je vlastníkom prípojky osoba, ktorá zriadila prípojku na svoje náklady.
* Ochranné pásmo prípojky má byť prístupné a nesmie byť zastavané

Toto vyjadrenie má platnosť 1 rok od jeho vydania, stráca platnosť pri zmene údajov, na základe ktorých bolo vydané. Podlieha spoplatneniu v zmysle zákona č.442/2002 Z.z. o verejných vodovodoch a verejných kanalizáciách a  cenníka č. 2: Vybrané výkony a služby vykonávané spoločnosťou.

***Slovenský plynárenský priemysel – Distribúcia, a.s., Bratislava, vyjadrenie č. TD/PS/0154/2020/Lö zo dňa 13. 05. 2021:***

SPP-D, a.s. ako prevádzkovateľ distribučnej siete, podľa zákona o energetike súhlasí s realizáciou uvedenej stavby, za dodržania nasledujúcich podmienok:

*Všeobecné podmienky:*

* Stavebník je povinný dodržať ochranné a bezpečnostné pásma existujúcich plynárenských zariadení v zmysle § 79 a § 80 Zákona o energetike,
* Stavebník je povinný dodržať minimálne vzájomné vzdialenosti medzi navrhovanými plynárenskými zariadeniami a existujúcimi nadzemnými a podzemnými objektmi a inžinierskymi sieťami v zmysle STN 73 6005 a STN 73 3050,
* Stavebník je povinný zabezpečiť prostredníctvom príslušných prevádzkovateľov presné vytýčenie všetkých existujúcich podzemných vedení,
* Pred realizáciou zemných prác alebo pred začatím vykonávania iných činnosti, je stavebník povinný požiadať SPP- D o  vytýčenie existujúcich plynárenských zariadení prostredníctvom online formuláru zverejneného na webovom sídle SPP- D [www.spp-distribucia.sk](http://www.spp-distribucia.sk) (časť E-služby)
* V záujme predchádzaniu poškodenia plynárenského zariadenia, ohrozenia jeho prevádzky alebo prevádzky distribučnej siete, SPP-D vykonáva **bezplatne** vytyčovanie plynárenských zariadení do vzdialenosti 100m
* Stavebník je povinný pri realizácii stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedene v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 702 01, TPP 702 02
* Stavebník je povinný pri realizácií dodržať technické podmienky stanovené v predchádzajúcom vyjadrení SPP-D k Žiadosti o pripojenie k DS číslo 7008820421.

*Technické podmienky:*

* Stavebník je povinný realizovať zemné práce vo vzdialenosti menšej ako 1,00 m na každú stranu od obrysu nízkotlakého (ďalej len NTL) plynovodu a stredotlakého (ďalej len STL) plynovodu až po predchádzajúcom vytýčení plynárenských zariadení, a to výhradne ručne, bez použitia strojových mechanizmov, so zvýšenou opatrnosťou, za dodržania STN 73 3050, a to pokiaľ sa jedná o výkopové, ako aj bez výkopové technológie.
* Stavebník je povinný zabezpečiť, aby trasa navrhovaných plynárenských zariadení rešpektovala iné vedenia s ohľadom na možnosť ich poškodenia pri výstavbe, resp. aby pri prevádzkovaní nemohlo dôjsť k vzájomnému ovplyvňovaniu, prípadnému poškodeniu,
* Stavebník je povinný umiestniť hlavný uzáver plynu (HUP), regulátor tlaku plynu (RTP) a meradlo do skrinky DRZ na hranicu verejne prístupného a súkromného pozemku tak, aby boli prístupné z verejného priestranstva
* Stavebník je povinný zabezpečiť, aby prepojovacie práce (ostrý prepoj) medzi existujúcim distribučným plynovodom a budovaným pripojovacím plynovodom vykonala osoba – zhotoviteľ, ktorý má schválený typový technologický postup (zoznam zhotoviteľov je zverejnený na webovom sídle SPP-D)
* Stavebník je povinný zabezpečiť, aby po vykonaní prepoja „T kusom“ bola vykonaná skúška tesnosti, vrátane vyhotovenia Zápisu
* Stavebník je povinný minimálne 3 pracovné dni pre zasypaním pripojovacieho plynovodu požiadať o vykonanie kontroly realizácie pripojovacieho plynovodu prostredníctvom online aplikácie na webovom sídle SPP-D
* Stavebník je povinný po ukončení stavebných prác odovzdať na oddelenie prevádzky SPP-D, pracovisko Košice, všetky doklady súvisiace s výstavbou plynárenského zariadenia podľa prílohy
* Po úspešnom odovzdaní a prevzatí technicko-právnej dokumentácie bude investorovi vydané Potvrdenie, na základe ktorého bude možné požiadať o montáž meradla a uviesť plynárenské zariadenie do prevádzky

***Okresný úrad Stropkov, pozemkový a lesný odbor, Stropkov, stanovisko č.OU-SP-PLO-2021/001362-005 zo dňa 24. 03. 2021***

OU-SP-PLO ***s ú h l a s í*** s navrhovaným záberom poľnohospodárskej pôdy pre účel výstavby rodinného domu a skladu na pozemku parc. C KN č. 148/2, 148/3 a 150 za dodržania týchto podmienok:

* Tento súhlas neoprávňuje žiadateľa na zahájenie akejkoľvek nepoľnohospodárskej činnosti na predmetnom pozemku. Je podkladom pre vydanie územného rozhodnutia a schválenie projektovej dokumentácie. Nedáva oprávnenie na vykonávanie stavebnej činnosti na predmetnej poľnohospodárskej pôde, pokiaľ nebolo vydané stavebné povolenie.
* Keďže ide o záber poľnohospodárskej pôdy, ktorý nepresahuje výmeru 5 000 m2 a pozemok sa nachádza v zastavanom území obce so stavom k 1.1.1990, toto stanovisko je vydané podľa § 17 ods. 3 v súvislosti s § 17 ods. 2 písm. b) cit. zákona.
* Zabezpečiť základnú starostlivosť o poľnohospodársku pôdu, na ktorú bolo vydané toto stanovisko až do doby realizácie stavby najmä pred zaburinením pozemkov.

Toto stanovisko (po realizácii výstavby) slúži pre účel usporiadania evidencie druhov pozemkov v katastri nehnuteľnosti podľa § 3 ods. 2 cit. zákona, vlastník pozemkov (investor) požiada o zmenu druhu pozemku – záhrada na zastavanú plochu, prípadne ostatnú plochu a ďalej predloží rozhodnutie o pridelení súpisného čísla na stavbu, ak sa vydá, ak nie - kolaudačné rozhodnutie a toto stanovisko. Zmenu druhu pozemku vykoná Okresný úrad Stropkov, katastrálny odbor.

14. Stavebník je povinný oznámiť stavebnému úradu začatie stavby.

15. Stavebník začne realizovať stavebné práce až po nadobudnutí právoplatností stavebného povolenia a po ich ukončení podá včas návrh na vydanie kolaudačného rozhodnutia podľa § 79 stavebného zákona.

 Účastníci konania neuplatnili v tomto konaní námietky a pripomienky.

 V tomto konaní boli stavebníkom doložené stanoviská a vyjadrenia: Východoslovenská distribučná, a.s. Košice, Okresný úrad Stropkov, pozemkový a lesný odbor, Stropkov, Východoslovenská vodárenská spoločnosť, a.s., závod Svidník, Slovenský plynárenský priemysel-Distribúcia a.s. Bratislava. Obec Nižná Olšava vydala súhlas na malý zdroj znečisťovania ovzdušia dňa 07. 06. 2021 pod číslom 2020/113/2. Podmienky dané v jednotlivých vyjadreniach sú zapracované do podmienok tohto rozhodnutia.

 Stavebné povolenie v zmysle § 67 stavebného zákona stráca platnosť, ak do dvoch rokov odo dňa, keď nadobudlo právoplatnosť nebude so stavbou započaté.

**O d ô v o d n e n i e:**

Dňa 12. 05. 2021 bola na obci Nižná Olšava zaregistrovaná žiadosť Mareka Polaka a Lenky Polakovej, bytom Nižná Olšava o vydanie stavebného povolenia stavby „Novostavba rodinného domu“, na pozemku parc. č. KNC 148/3, KNC 148/2, KNC 149 a KNC 150 v k.ú. Nižná Olšava v zlúčenom územnom a stavebnom konaní. Uvedeným dňom bolo začaté konanie.

 Pozemky, na ktorom bude umiestnená stavba rodinného domu, parc. č. KNC 148/3, KNC 148/2 a KNC 150 v k.ú. Nižná Olšava, sú v liste vlastníctva č. 22 zapísané ako záhrada, preto Okresný úrad Stropkov, pozemkový a lesný odbor, *vydal kladne stanovisko* k pripravovanému stavebnému zámeru pod č. OU-SP-PLO-2021/001362-004 zo dňa 24. 03. 2021.

 Oznámením zo dňa 12. 05. 2021 pod č. 2021/113 stavebný úrad spojil podľa § 39a ods. 4 stavebného zákona konanie o umiestnení stavby so stavebným konaním. Stavebný úrad oznámil začatie stavebného konania  účastníkom a nariadil ústne pojednávanie spojené s miestnym zisťovaním na deň 04. 06. 2021. Súčasne ich upozornil, že svoje námietky môžu uplatniť najneskoršie pri ústnom konaní, inak že sa na ne neprihliadne.

 Účastníci konania neuplatnili v tomto konaní námietky a pripomienky.

 V tomto konaní boli stavebníkom doložené stanoviská a vyjadrenia dotknutých orgánov, ich stanoviská nie sú záporné ani protichodné a podmienky dané v nich sú zapracované v podmienkach tohto rozhodnutia.

 Predložená žiadosť bola preskúmaná z hľadísk uvedených v § 37, § 62 a § 63 stavebného zákona a bolo zistené, že uskutočnením stavby nie sú ohrozené záujmy spoločnosti ani neprimerane obmedzené či ohrozené záujmy účastníkov konania.

 Dokumentácia stavby spĺňa požiadavky určené ustanoveniami stavebného zákona o všeobecných technických požiadavkách na výstavbu a ust. Vyhlášky MŽP SR č. 532/2002 Z.z. ktorou sa upravujú podrobnosti o všeobecných technických požiadavkách na výstavbu. Stavebný úrad v priebehu konania nezistil dôvody, ktoré by bránili povoleniu stavby.

 So stavbou sa nesmie začať, pokiaľ stavebné povolenie nenadobudne právoplatnosť (§ 52 zák. č. 71/1967 Zb. o správnom konaní v znení jeho noviel)

**P o u č e n i e:**

 Podľa § 53 a § 54 zák. č. 71/1967 Zb. o správnom konaní, v znení jeho noviel, proti tomuto rozhodnutiu možno podať odvolanie v lehote 15 dní odo dňa oznámenia rozhodnutia na Obec Nižná Olšava. Toto rozhodnutie je preskúmateľné súdom až po vyčerpaní riadnych opravných prostriedkov.

 **Ing. Igor Madzin**

 starosta Obce **Nižná Olšava**

***Rozhodnutie sa doručí:***

*Účastníkom konania:*

***Toto rozhodnutie sa doručí účastníkom konania formou verejnej vyhlášky vyvesením po dobu 15 dní na úradnej tabuli Obce Nižná Olšava.***

***Vyvesené: 07. 06. 2021 Zvesené:***